Държавен вестник, бр. 92, 2014 г., стр. 5

БРОЙ  92	
Д Ъ Р Ж А В Е Н  В Е С Т Н И К 	
СТР.  5  
(10) Общото събрание взема решения с 
обикновено мнозинство от присъстващите 
с изключение на приемането на проекта на 
Правилника за устройството и дейността на 
Академията на МВР и проектите за измене-
ния и допълнения в него, за което се изисква 
мнозинство по списъчния състав на общото 
събрание.
Чл. 16. (1) Общото събрание на академията:
1. избира с тайно гласуване председател и 
заместник-председател на общото събрание 
измежду хабилитираните членове;
2. приема проект на Правилник за устрой-
ството и дейността на Академията на МВР или 
проект за неговото изменение и допълнение 
и го предлага на министъра на вътрешните 
работи за внасяне в Министерския съвет;
3. определя броя на членовете на контрол-
ния съвет и избира с тайно гласуване пред-
седател, заместник-председател и членовете 
на контролния съвет;
4. определя числеността на академичния 
съвет и избира с тайно гласуване неговите 
членове;
5. обсъжда и приема годишния доклад на 
ректора за състоянието на висшето училище;
6. се представлява от своя председател.
(2) За провеждане на изборите по ал. 1, 
т. 1 общото събрание избира комисия, в която 
не могат да участват ректорът на академията 
и неговият заместник, председателят и за-
местник-председателят на общото събрание 
и председателят, заместник-председателят и 
членовете на контролния съвет.
(3) Когато в резултат на тайното гласуване 
никой от кандидатите не събере необходимия 
брой гласове, гласуването се повтаря на след-
ващия работен ден. В гласуването участват 
регистрираните в деня на заседанието членове.
Чл. 17. (1) Орган за вътрешен контрол върху 
дейността на академията е контролният съвет.
(2) Контролният съвет се състои от пред-
седател, заместник-председател и членове, 
от които един е представител на курсантите, 
студентите и докторантите, а останалите са 
хабилитирани лица. Членовете на контролния 
съвет не могат да бъдат:
1. членове на академичния съвет на уни-
верситета;
2. заместник-ректори, помощник-ректор, 
декани или директори на филиали.
(3) Контролният съвет:
1. проверява законосъобразността на из-
борите за органи на висшето училище, на 
неговите основни звена и/или филиали в 
едномесечен срок от провеждането им и док-
ладва на академичния съвет за резултатите 
от проверката;
2. изготвя становище по проекта на бюджет 
на висшето училище и изпълнението му и ги 
докладва пред академичния съвет и общото 
събрание;
3. докладва за своята дейност пред общото 
събрание най-малко веднъж годишно.
(4) Контролният съвет осъществява дей-
ността си съгласно правилник, приет от общото 
събрание на висшето училище.
Раздел II
Управление на факултета
Чл. 18. Органи за управление на факултета 
са факултетният съвет и деканът. 
Чл. 19. (1) Факултетният съвет се състои 
от не по-малко от 25 членове и включва 
представители на академичния състав с ос-
новно служебно/трудово правоотношение в 
академията, курсанти, студенти и докторанти. 
Не по-малко от три четвърти от членовете 
на факултетния съвет са хабилитирани лица.
(2) Факултетният съвет:
1. обсъжда квалификационните характе-
ристики, учебните планове по специалности и 
учебните програми по съответните дисцип­лини;
2. приема учебните планове и програми 
за обучение на специализантите;
3. ежегодно одобрява и контролира учебната 
натовареност на членовете на академичния 
състав на факултета;
4. обсъжда привличането на учени и пре-
подаватели от страната и чужбина за научно-
преподавателска дейност за определен срок 
като гост-преподаватели, както и на външни 
съвместители и хонорувани преподаватели;
5. взема решения и прави предложения до 
ректора за освобождаване на служители от 
преподавателския, научно-преподавателския 
и научноизследователския състав;
6. обсъжда ползването на до една акаде-
мична година за изпълнение на конкретна 
творческа задача от членове на академичния 
състав и приема отчета за извършената работа;
7. избира ръководството и състава на фа-
култетната комисия по качеството;
8. обсъжда основни въпроси на научната 
и научно-приложната дейност на факултета;
9. обсъжда плановете за научноизследо-
вателската и научно-приложната дейност и 
плана за редакционно-издателската дейност 
на факултета;
10. взема решение за обявяване на теми 
за докторантури;
11. взема решения за зачисляване, прекъс-
ване на обучението, отчисляване с право на 
защита и отстраняване на докторанти;
12. утвърждава индивидуалния учебен план, 
определя и променя темата на дисертационния 
труд и избира научен ръководител на докто-
рантите по предложение на катедрения съвет;
13. по предложение на катедрения съвет 
взема решение за промяна на научния ръко-
водител на докторант не по-късно от 3 месеца 
преди защитата;